SA wil renosterhorings verkoop | Nuus24
SA wil renosterhorings verkoop
Video - Renoster-krisis
Kyk hier na ’n video wat vervaardig is om bewusmaking te skep van die huidige renoster-krisis. WAARSKUWING: GRAFIESE INHOUD.
Aktiviste 'soek geregtigheid vir renosters'
Bedreigde renoster skenk geboorte in Indonesië
Johannesburg – Suid-Afrikaanse natuurbewaarders het ‘n plan voorgestel om renosterhorings wettiglik aan Chinese farmaseutiese maatskappye te verkoop, het The Star Vrydag berig.“Kom ons probeer dit vir vyf jaar en kyk watter impak dit gaan hê,” het Roger Porter, Ezemvelo KwaZulu-Natal se voormalige natuurbewaringshoof, in Durban gesê. Die voorstel is Donderdag formeel voorgelê aan die Internasionale Wildbestuurkongres (IWM).Hy het bygevoeg dat die horings op dieselfde manier verkoop sou word soos diamante deur De Beers verkoop word.The Star het ook berig dat die prys deur ‘n sentrale verkoopsorganisasie beheer sou word. Verkope sal vier keer per jaar by die OR Tambo Internasionale Lughawe in Johannesburg gehou word.Die geld wat uit die verkope gemaak word sal gebruik word vir renosterbewaring.Porter het erken dat die voorstel renosterstropery waarskynlik nie heeltemal sal stopsit nie.“As dit stropery verminder kan ons aangaan daarmee, maar as dit nie verminder nie dan stop ons dit.” Volg Nuus24 op Twitter - SAPA
Lees meer oor: renosterstropery | renoster-krisis VOLGENDE OP NUUS24X